alexandrainst/scandi-wiki huggingface dataset:
KylieFever2002: Live in Manchester

KylieFever2002: Live in Manchester er ein DVD av Kylie Minogue som er filma på ein konsert i Manchester i England den 4. mai 2002 under turneen KylieFever2002.

Informasjon 
DVD-en inneheld ein konsert på to timar, ein bak-kulissene-dokumentar på 30 minutt, projeksjonar av songane «Cowboy Style», «Light Years»/«I Feel Love», «I Should Be So Lucky» og «Burning Up», og eit fotogalleri. 

Det kom òg ut ein versjon i avgrensa opplag med litt annleis emballasje og ein bonus-CD med høgdepunkt frå KylieFever2002.

KylieFever2002: Live in Manchester nådde nummer seksten på dei amerikanske Billboard-videolistene.

Sporliste 
DVD
«Come into My World»
«Shocked»
«Love at First Sight»
«Fever»
«Spinning Around»
«The Crying Game Medley»
«GBI: German Bold Italic»
«Confide in Me»
«Cowboy Style»
«Kids»
«On a Night Like This»
«The Loco-Motion»
«In Your Eyes»
«Limbo»
«Light Years»/«I Feel Love»
«I Should Be So Lucky»/«Dreams»
«Burning Up»
«Better the Devil You Know»
«Can't Get You Out of My Head»

Bonus-CD
«Come into My World»
«Shocked»
«Love at First Sight»
«Fever»
«Spinning Around»
«The Crying Game Medley»
«Confide in Me»
«Cowboy Style»
«Kids»
«On a Night Like This»
«The Loco-Motion»
«In Your Eyes»
«Better the Devil You Know»
«Can't Get You Out of My Head»

Bakgrunnsstoff 
KylieFever2002: Live in Manchester på Allmusic
KylieFever2002: Live in Manchester på Allmovie

Musikkvideoar og DVD-ar av Kylie Minogue
Alex Kloster-Jensen

Alexander Kloster-Jensen () er ein norsk gitarist, låtskrivar og plateprodusent frå Fredrikstad. Han har erfaring frå fleire ulike band.

Karriere 

Han var med på oppstarten av bandet Ricochets i 1998, og spelte gitar der. Han har også produsert tre av albuma til bandet. Frå 2001 - 2004 spelte han for det svensk-norske bandet Hello Goodbye. I 2003 gjekk han saman med Robert Burås frå Madrugada og starta bandet My Midnight Creeps. Bandet fekk gode kritikkar og gav ut to cd-ar (produsert av Kloster-Jensen), men vart oppløyst då Burås døydde i juli 2007.

Kloster-Jensen har også spelt gitar på to av cd-ane til Madrugada, The Deep End frå 2005 og Madrugada frå 2008. Då Madrugada la ut på avslutningsturné hausten 2008, var Kloster-Jensen igjen med som gitarist i staden for Burås. 

Kloster-Jensen og bassisten frå Madrugada, Frode Jacobsen har arbeidt mykje saman. I 2009 produserte dei to saman eit album for Ingrid Olava, og same året starta dei bandet Kitchie-Kitchie-Ki-Me-O saman med Bezhad Farrazollahi og Dag Stiberg (begge frå My Midnight Creeps) og Anders Møller. Bandet har spelt fleire konsertar, men har enno ikkje gjeve ut noko.

Kjelder 
Denne artikkelen bygger på «Alex Kloster-Jensen» frå ,  den 11. februar 2011.

Bakgrunnsstoff 

 Fredrikstad Blad, 26.07.08: Spesielt å stå på Roberts plass.
 Aftenposten, 22.04.08: Det føles veldig riktig.

Norske gitaristar
Norske plateprodusentar
Folk frå Fredrikstad
Cato Thomassen

Cato Thomassen (), også kjend som Cato Salsa, er ein norsk gitarist, keyboardspelar, vokalist og musikkprodusent. Han var med på å starta bandet The Cato Salsa Experience i 1998, og har spelt i det sidan. Han har også spelt i Brut Boogaloo, Gluecifer, The Jessica Fletchers og The Lionheart Brothers, samt i bandet til Sivert Høyem.

Då Madrugada reiste på avslutningsturné i 2008 etter dødsfallet til Robert Burås, deltok Thomassen som livemusikar.
I tillegg har han produsert ei heil rekkje album, m.a. av Vidar Vang, Maria Orieta og The Fernets.

Kjelder  

 Artikkelen er basert på bokmålswikipedia om Cato Thomassen, henta inn 11. februar 2011.

Bakgrunnsstoff 

 Diskografi på discogs.com
 Dagbladet: Gitarkamerater.

Norske gitaristar
Norske plateprodusentar
Erland Dahlen

Erland Dahlen () er ein norsk trommeslagar frå Ulefoss i Telemark. Han er medlem av ei rekkje band innan elektronika, jazz og eksperimentell musikk, til dømes HET, Boschamaz, Kiruna, Morris og Piston Ltd.

I tillegg er han ein mykje brukt studio- og live-musikar for andre artistar. I perioden 2004 til 2008 tok han over som fast trommeslagar for Madrugada etter Simen Vangen og spelte på albuma The Deep End, Live at Tralfamadore og Madrugada. Under avslutningsturnéen til bandet var Dahlen også med som trommeslagar, noko som også galdt dei andre konsertane dei hadde frå 2004 til 2008. 
 
Dahlen har også spelt med Kaada, Odd Nordstoga, Hanne Hukkelberg, Marit Larsen, Xploding Plastix, Bjørn Eidsvåg, Vidar Vang, Gunnhild Lorentzen og Ane Brun. I dag er han tilsett ved Nationaltheatret.

Erland Dahlen fekk Gammleng-prisen i klassen studiomusiker i 2010.

Kjelder 

 Bokmålswikipedia om Erland Dahlen.
 Diskografi på discogs.com
 Dagbladet: Kan bli fast i Madrugada.

Referansar

Bakgrunnsstoff
 Diskografi på discogs.com

Norske trommeslagarar
Folk frå Nome
Simen Vangen

Simen Iversen Vangen () er ein norsk trommeslagar og perkusjonist frå Sortland i Vesterålen.

Simen Vangen var ein barndomsven med Madrugada-vokalist Sivert Høyem. Han har utdanning innan jazz og klassisk musikk frå Conservatorium van Amsterdam i Nederland.

Etter at trommis Jon Lauvland Pettersen slutta i Madrugada, blei Vangen med i 2002. Han spelar på Grit-cden, som dels vart innspelt i Berlin; samt Sivert Høyem sin fyrste solo-cd frå 2004, Ladies and Gentlemen of the Opposition. Vangen slutta i Madrugada i 2004 for å bruka meir tid på jazz-prosjekta sine.

I 2007 var Vangen medlem av det akustiske popbandet Sigrun and the Kitchen Band. Hausten 2008 flytte han til Kabelvåg, der han no jobbar som produsent og frilansmusikar. Han har m.a. produsert eit musikalsk teaterstykke med namnet Prinsessen som gikk til jordas indre.

Kjelder 

 Bokmålswikipedia om Vangen.

Referansar

Bakgrunnsstoff 
 Diskografi på discogs.no
 Diskografi på Groove.no

Folk frå Sortland
Norske trommeslagarar
Marius Almås Johansen

Marius Almås Johansen () er ein norsk gitarist og grafikar frå Stokmarknes.

Johansen spelte gitar i bandet Abbey's Adoption, men slutta i 1996, då Robert Burås tok over. Bandet skulle seinare skifta namn til Madrugada. I bandtida gav han ut samleplata "Wrought", frå rockemiljøet i Vesterålen.

Johansen har seinare teke utdanning ved Nordland Kunst- og Filmhøgskole og teke bachelorgrad ved Kunsthøgskolen i Bergen. Han har hatt utstillingar i Vesterålen, mellom anna i Sortland.

Kjelder

 Vesterålen Online, 14.01.11: Marius på Ekspedisjonen. 
Denne artikkelen bygger på «Marius Almås Johansen» frå ,  den 11. februar 2011.  
 

Norske gitaristar
Folk frå Hadsel
Norske grafikarar
Eurovision Song Contest 1975

Eurovision Song Contest 1975 (ESC 1975) var den 20. gongen Eurovision Song Contest blei arrangert. Konkurransen blei halden i Sankt Eriks-Mässan i Stockholm i Sverige. Finalen fann stad laurdag 22. mars. Nederland vann konkurransen med songen «Ding-A-Dong», framført av Teach-In på engelsk. 

Fleire land nytta seg av høvet til å ikkje synge på nasjonalspråket. Land som Portugal og Jugoslavia song på engelsk under prøvane som blei vist for juryane, for deretter å synge på nasjonalspråket under fjernsynssendinga. Det portugisiske bidraget «Madrugada» var ei hyllest til nellikrevolusjonen, der songen hadde spela ei nøkkelrolle. Ifølgje historikaren John Kennedy O'Connor skal den portugisiske artisten ha måtta blitt overtala til å ikkje ha på seg militæruniform, og til å ikkje ha med seg våpen på scena.

Poengsystemet der juryen for kvart gjev poeng i valørane 12, 10 og 8–1 til sine favorittbidrag, blei innført i 1975, og dette systemet blir framleis brukt i konkurransen. Forslaget kom frå finsk TV, og målet var å forhindre at bidrag skulle få null poeng. Stemmene blei presentert i den rekkjefølgja bidraga hadde blitt framført i, ikkje i stigande rekkjefølgje, slik som i dag. Dette blei innført fyrst i 1980.

Tyrkia deltok for fyrste gong i Eurovision Song Contest dette året, og Hellas trekte seg frå konkurransen som følgje av den tyrkiske invasjonen av Nord-Kypros. Frankrike og Malta kom tilbake til konkurransen. Totalt 19 bidrag deltok i konkurransen, noko som var ny rekord.

Bidraga

Finale 
 Finalen blei halden den 22. mars 1975 i Sankt Eriks-Mässan.
 Nederland vann konkurransen for fjerde gong.
 Jugoslavia og Monaco kom på ein delt 13. plass.
 Det norske bidraget av Ellen Nikolaysen kom på 18. plass.

Kjelder 

Denne artikkelen bygger på «ESC 1975» og «ESC 1975» frå  og VG.no,  den 11. februar 2011.  
 

Musikk i 1975
Eurovision Song Contest etter år
Ernst Bojesen

Ernst Severin Jens Bojesen () var ein dansk forleggar. Han dreiv  bok-, papir- og kunsthandel i København. Frå 1878 dreiv han Ernst Bojesens kunstforlag.  1895 vart Nordiske Forlag stifta.  Det kom til ved ei samanslåing av Bojesen si forlagsverksemd, P.G.Philipsen Forlag og det Kgl. Hofmusikhandel. Bojesen vart ein av direktørane. Philipsen var då i ferd med å utgi Danmarks Riges Historie. Historikarane som skreiv verket var skeptisk til Bojesen. Dei såg på han som ein useriøs utgjevar av humorblad og julehefte. Med Bojesine salsmetodar selde historieverket langt meir enn forventa.

Av andre kjende bokutgjevingar Bojesen stod bak merkar ein seg særleg  jubileumsutgåvene  av  Holbergs Komediar (1883-88), og  H.C. Andersens eventyr (1905). 

Han gav og ut mindre seriøse bøker og hefte, slik som Oldfux, Blæksprutten, Juleroser og Børnenes Juleroser.

Kjelder

Henrik Dethlefsen :Omkring 'Danmarks Riges Historie' på tidsskrift.dk
Ernst Bojesen i Den Store Danske
Tom Brenne: Norske julehefter. De litterære juleheftene fra 1880 til i dag. Messel Forlag 2009

Dansk litteratur
Danske forleggjarar
Alpejernsporv

Alpejernsporv (Prunella collaris) er ein sporvefugl i jernsporvfamilien med særs fragmentert utbreiing i nordvestre Afrika, Sør-Europa og austover gjennom Sentral-Asia til stillehavskysten.

Skildring 
Dette er ein stor medlem av fugleslekta Prunella, ca. 15-17,5 centimeter i kroppslengd. Nominatforma i sørvestlege Europa skil seg frå arten jernsporv med litt større kropp, kraftigare nebb, ein liten gul flekk rett under nebbet, svartspraglete lys strupe, raudbrun underside med strek på sidene, oversida er gråbrun med mørke striper, hovudet og halsen er elles reint grå. Beina er mørk rosagrå til brun. Der er variasjonar i storleik og i fjørdrakta med underartane, til dømes har underarten i Tyrkia bleikare med mindre markerte strek på oversida.

Utbreiingsområdet for alpejernsporv er fragmentert. I vest lever dei på Iberia og i Nordvest-Afrika, vidare austover i Sør-Europa så langt nord som sørvestre Ukraina, gjennom Balkan, Anatolia, Kaukasus, frå Iran til Tadsjikistan, Afghanistan og søraustre Kashmir, Himalaya, og vide område i sentrale Kina. Vidare nordaust gjennom nordvestre Mongolia og søraustre Russland til Okhotskhavet på stillehavskysten. Dessutan sør til  fjellområdet Altai i Kina og til Nord-Korea. Ein underart lever på Taiwan. Det finst reine overvintringsområde i det meste av Spania, Sør-Frankrike, på Balkan og rundt Bohaibukta, Gulehavet. Dette utbreiingsområdet er sett saman av leveområde for totalt ni underartar av alpejernsporven.  

Alpejernspurvar lever helst over tregrensa og hekkar i høgtliggande område, i Himalaya over 4000 moh., men utanfor hekketida kan dei vandre lågare og gjerne nær landbyar og husdyr. Føda er i hovudsak insekt supplert med andre smådyr og meitemark, nokon gongar òg vegetabilsk næring i form av frø og urter.

Storleiken på den globale populasjonen er estimert til mellom 1 og 3 millionar individ og er trudd å vere stabil. Arten er klassifisert som globalt livskraftig.

Spontant i Noreg
Eit individ av arten blei registrert på Færder i juni 1974, det er den einaste kjente observasjonen av alpejernsporv i landet.

Kjelder  
Referansar

Bakgrunnsstoff 

jernsporvfamilien
Gudmund Østgård

Gudmund Østgård () er ein norsk gitarist og pianist.

Østgård spelte i rockegruppa Madrugada som ekstra gitarist med Robert Burås ein kort periode i 1997. I seinare tid har han produsert ein del musikk for fjernsynsseriar, videoar og radioprogram. Han har også spelt piano og gitar i lag med Madrugada-trommis Jon Lauvland Pettersen i jazzgruppa Milestone Refinery. Bandet gav ut cd-en Citric Love i 2004.

Kjelder

Bakgrunnsstoff 

 Tromsoby.no om Citric Love.
 Gudmund Østgård på Rockipedia.

Norske gitaristar
Norske pianistar
Arabarhest

Arabarhest er ein hesterase med opphav i Arabia i Midt-Austen. Han er rekna som ein varmblodshest med eit energisk temperament.

Skildring
Arabarhesten har lite, kileforma hovud med konkav eller rett profil. Haleføringa er høg. Heilskapsinntrykket skal vere elegant og røyrslene frie. 
Hesten er svært rask og uthaldande.

Historie
Det skal ha vore beduinar, arabiske ørkennomadar, som fyrst dreiv avl på arabarhest. I beduinsamfunna var arabarhesten høgt skatta. For at ørkenhesten ikkje skulle endre seg, men vere slik Gud hadde skapt han, vart andre hesteslag ikkje brukt i avlen. Etterkvart vart det meir kontakt over landegrensene. Arabarhestar vart gjevne som gåver frå ottomanske herskarar til statsoverhovud i Europa. Slik spreidde arabarhesten seg, og mange andre hesterasar fekk innslag av arabisk blod. Engelsk fullblodshest, percheron og russisk orlovtravar er døme på rasar som har arabarhestar bak i slekta.

Utbreiing
Arabarhesten finst i dag over heile verda, mellom anna Storbritannia, USA, Polen, Russland, Brasil og ikkje minst statar i Midt-Austen.

Bruk
Opphavleg var arabarhesten ein lett stridshest. Hoppene vart foretrukne til denne bruken. I dag vert hestane nytta til mykje ulikt, mellom anna distanseriding.

Bakgrunnsstoff
Norsk araberhestforening 
Rasestandard
Horse of the Desert Bedouin (eng)

Kjelder

Arabisk kultur
Hesterasar
Jon Lauvland Pettersen

Jon Lauvland Pettersen () er ein norsk trommeslagar og låtskrivar frå Hadsel kommune i Vesterålen.

Madrugada 

Pettersen var ein av dei opphavlege medlemmene i rockegruppa Madrugada, eller ØX, som ho heitte i byrjinga. Pettersen spelte i lag med bassist Frode Jacobsen og gitarist Marius Almås Johansen. Sivert Høyem kom til noko seinare. 

I 1997 flytta bandet til Oslo, og gitarist Johansen vart på denne tida erstatta av Robert Burås. Pettersen spelte på den fyrste EP-en til bandet som kom i 1998, og også på den fyrste plata, Industrial Silence frå 1999, som bandet vann Spellemannprisen 1999 for. I åra 1998 - 2001 gav bandet ut fleire EP-ar. Lauvland Pettersen er kreditert som co-låtskrivar på mange av songane til gruppa.

CD nummer to; The Nightly Disease kom i 2001. Han vart innspelt i USA, framleis med Lauvland Pettersen bak trommene, men han forlét bandet i 2002. Simen Vangen erstatta han som trommeslagar.

Andre prosjekt 

Seinare har Lauvland Pettersen starta opp jazzgruppa Milestone Refinery, m.a. saman med Gudmund Østgård, som spelte gitar i Madrugada ei kort stund. Bandet gav ut cd-en Citric Love i 2004. 

Lauvland Pettersen er i dag (2012) tilsett som dagleg leiar i Hurtigrutens Hus Hadsel KF.

Kjelder 

 Fødselsdato er henta frå mail frå Jon Lauvland Pettersen, 11. februar 2011.
 Profil på Groove.no
 Melankolske nordlendinger: Et intervju med Madrugada.

 Referansar 

Norske trommeslagarar
Norske låtskrivarar
Folk frå Hadsel
Lincoln Harbor

Lincoln Harbor er ein bybanestasjon på Bybanen i Hudson-Bergen. Stasjonen ligg på 19th Street i Weehawken, og opna 7. september 2004.

Bybanen i Hudson-Bergen
Jarnbanestasjonar opna i 2004
9th Street-Congress Street

9th Street-Congress Street er ein bybanestasjon på Bybanen i Hudson-Bergen. Stasjonen ligg på 9th Street i Hoboken, og opna 7. september 2004.

Bybanen i Hudson-Bergen
Jarnbanestasjonar opna i 2004
2nd Street

2nd Street er ein bybanestasjon på Bybanen i Hudson-Bergen. Stasjonen ligg på Marshall Street i Hoboken, og opna 7. september 2004.

Bybanen i Hudson-Bergen
Jarnbanestasjonar opna i 2004
Pavonia-Newport

Pavonia-Newport er ein bybanestasjon på Bybanen i Hudson-Bergen. Stasjonen ligg på Mall Drive East i Jersey City, og opna 18. november 2000.

Bybanen i Hudson-Bergen
Jarnbanestasjonar opna i 2000
Harsimus Cove

Harsimus Cove er ein bybanestasjon på Bybanen i Hudson-Bergen. Stasjonen ligg på Metro Plaza Drive i Jersey City, og opna 18. november 2000.

Bybanen i Hudson-Bergen
Jarnbanestasjonar opna i 2000
Harborside Financial Center

Harborside Financial Center er ein bybanestasjon på Bybanen i Hudson-Bergen. Stasjonen ligg på Greene Street i Jersey City, og opna 18. november 2000.

Bybanen i Hudson-Bergen
Jarnbanestasjonar opna i 2000
Exchange Place

Exchange Place er ein bybanestasjon på Bybanen i Hudson-Bergen. Stasjonen ligg på Hudson Street i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Essex Street

Essex Street er ein bybanestasjon på Bybanen i Hudson-Bergen. Stasjonen ligg på Essex Street i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Marin Boulevard

Marin Boulevard er ein bybanestasjon på Bybanen i Hudson-Bergen. Stasjonen ligg på Luis Munoz Marin Boulevard i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000

en:Marin Boulevard
Jersey Avenue

Jersey Avenue er ein bybanestasjon på Bybanen i Hudson-Bergen. Stasjonen ligg på Jersey Avenue i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Liberty State Park

Liberty State Park er ein bybanestasjon på Bybanen i Hudson-Bergen. Stasjonen ligg på Communipaw Avenue and Johnston Avenue i Jersey City, og opna 15. april 2000.

Bybanen i Hudson-Bergen
Jarnbanestasjonar opna i 2000
Garfield Avenue

Garfield Avenue er ein bybanestasjon på Bybanen i Hudson-Bergen. Stasjonen ligg på Union Street and Carteret Avenue i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Martin Luther King Drive

Martin Luther King Drive er ein bybanestasjon på Bybanen i Hudson-Bergen. Stasjonen ligg på Martin Luther King Drive and Virginia Avenue i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Leonhard Holmboe

Leonhard Christian Borchgrevink Holmboe () var ein norsk prest og stortingsmann frå Trondenes i Troms. Even og Hans Holmboe var brørne hans.

Holmboe vart student i 1823 og cand. theol. i 1827. Same året, 1827, vart han sokneprest i Buksnes. Sidan var han sokneprest i Tromsø 1839-60 og i Jevnaker 1860-77.

Holmboe representerte Nordlands amt på Stortinget i 1836 og på omframstortinget 1836-37. Han var då medlem av næringskomiteen. På ny stortingsrepresentant 1842, då for Finmarkens amt (som omfatta dagens Finnmark og Troms fylke), medlem av næringskomite nr 2.

Han busette seg i Kristiania etter han slutta som prest, døydde der i 1887.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1836-1838
Stortingsrepresentantar 1842-1844
Stortingsrepresentantar for Nordland 
Stortingsrepresentantar for Finnmark 
Norske prestar 
Folk frå Harstad
Johan F. Holst

Johan Frederik Holst () var ein norskprest og stortingsmann frå Trondheim.

Holsts far underviste ved katedralskulen i Trondheim. Sjølv vart han student frå skulen i 1821 og cand. theol. i 1827. Han var sokneprest i Vadsø 1828-38 og prest ved slaveriet på Akershus festning og  Tugt- og Manufacturhuset i Christiania 1839-43. Frå 1843 til 1859 var han sokneprest i Finnås, sist sokneprest i Eidsberg 1859-76.

Holst var 2. representant frå Finmarkens amt 1836 og på omframstortinget 1836-37. Han var i 1836 formann i kyrkjekomiteen.

Han døydde i Kristiania i 1885.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1836-1838
Stortingsrepresentantar for Finnmark 
Norske prestar 
Folk frå Trondheim
Paul Lassen

Paul Brodahl Lassen () var ein norsk prest og stortingsmann, fødd i Bjelland i Vest-Agder.

Lassen var son til ein prest. Han vart student frå katedralskulen i Kristiansand i 1814 og cand. theol. i 1819. Same året vart han personalkapellan i Evje, og i 1821 sokneprest der. Frå 1828 var hans sokneprest i Audnedal. Den lange perioden 1841-80 var han stiftsprost og sokneprest i Kristiansand. 

Lassen var 4. representant frå Lister og Mandals amt på Stortinget 1839, medlem av næringskomite nr 2. Han var ordførar i Audnedal 1838-41 og i Kristiansand i 1845.

Lassen gav ut boka Beretning om stiftsstaden Christianssand, dens fortid og nutid.

Han døydde i Kristiansand i 1885.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1839-1841
Stortingsrepresentantar for Vest-Agder
Ordførarar i Audnedal
Ordførarar i Kristiansand
Norske prestar
Folk frå Audnedal
Folk frå Marnardal
Nils Nilsen Vogt

Nils Nilsen Vogt () var ein norsk prest og stortingsmann fødd på Kongsberg. David Vogt var bror hans.

Vogt var son til ein trelasthandlar og sorenskrivar. Han vart student frå Christiania katedralskole i 1817 og cand. theol. i 1823. Etter ei tid som lærar vart han i 1825 residerande kapellan i Eiker. Tida 1830-40 var han sokneprest i Finnås, deretter 1840-56 sokneprest i Mandal. Til sist sokneprest i Eidsvoll til han døydde.

Vogt var 3. representant frå Søndre Bergenhus amt på Stortinget 1839. Han var sekretær i traktatkomiteen og medlem av lovkomiteen. Same året var han medlem av ein kongeleg kommisjon om handelsrettar for Kopervik. Frå 1846 medlem av reguleringskommisjonane om opphevinga av fisketiend.

Vogt døydde på Eidsvoll i 1869.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1839-1841
Folk frå Kongsberg
Julius Hammer

Julius Christopher Hammer () var ein norsk prest og stortingsmann frå Bergen. Han var gift med ei dotter av Jacob Neumann.

Hammer var son til ein auksjonsdirektør. Sjølv vart han student frå Bergens skole i 1815, og cand. theol. i 1824. Året etter vart han utnemnd til sokneprest i Kinn, frå 1830 hadde han same embete i Strandebarm. Den lange perioden 1834 til 1866 var han sokneprest i Haus.

Hammer var 3. representant frå Søndre Bergenhus amt på Stortinget i 1842, medlem av justiskomiteen. Til dei neste fire stortinga var han vekselvis 2. og 3. varamann.

Han døydde 1877 i fødebyen Bergen.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1842-1844
Folk frå Bergen
Peder Holtermann

Peder Christian Tyrholm Holtermann () var ein  norsk prest og stortingsmann frå Melhus.

Holtermann var son til ein offiser. Sjølv vart han student frå Trondhjems skole i 1821 og cand. theol. i 1827. Han var frå 1828 til 1846 sokneprest i Kvernes, deretter var han residerande kapellan i Vår Frue kirke i Trondheim. Til sist sokneprest i Oppdal 1855-69.

Holtermann var ordførar i Kvernes i fleire år. Etter han hadde flytta frå Oppdal var han i nokre år formann i Trondhjems Arbeiderforening.

Holtermann var 3. representant frå Romsdals amt til Stortinget 1842. Han var då sekretær i gasje- og pensjonskomiteen og medlem av trykkekomiteen.

Han døydde i Trondheim i 1887.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1842-1844
Folk frå Melhus
Nils Jønsberg

Nils Jønsberg () var ein norsk prest, ordførar  og stortingsmann frå Romedal i Hedmark.

Jønsberg var son til ein storbonde. Sjølv vart han student frå Christiania katedralskole i 1827 og cand. theol. i 1831. Han var deretter personellkapellan i Drøbak og lærar ved borgarskulen der. Frå 1835 var han sokneprest i Karlsøy. Sidan var han 1842-55 sokneprest i Skjerstad, 1855-68 i Skogn og 1868-81 i Stokke i Vestfold. 

Jønsberg var 1. representant frå Finmarkens amt på Stortinget i 1842, valkrinsen omfatta både dagens Troms og Finnmark fylke. Han var medlem av budsjettkomiteen. Til Stortinget 1851 hamna han på 2. varamannsplass frå Nordlands amt. Han var ordførar i Skjerstad 1844-48 og 1852-55.

Han døydde i Kristiania i 1885.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1842-1844
Stortingsrepresentantar for Finnmark
Ordførarar i Skjerstad
Folk frå Stange
West Side Avenue

West Side Avenue er ein bybanestasjon på Bybanen i Hudson-Bergen. Stasjonen ligg på West Side Avenue and Claremont Avenue i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000
Richard Street

Richard Street er ein bybanestasjon på Bybanen i Hudson-Bergen. Stasjonen ligg på Richard Street and Garfield Avenue i Jersey City, og opna 22. april 2000.

Bybanen i Hudson-Bergen
Jarnbanestasjonar opna i 2000